Nina Hobolth stopper 1. april efter 20 år som mueseumsdirektør for "Kunsten" i Aalborg. Nina Hobolth vil nu hellige sig det kunsthistoriske felt, som er hendes store passion. Det er derfor efter gensidig aftale, at Nina Hobolth fratræder stillingen som museumsdirektør. Bestyrelsesformand Lars Bang Jensen, siger: - Når fratrædelsen sker nu er det netop, fordi museet i dag står stærkt. Nina Hobolth har opbygget en organisation med en yderst kompetent bemanding, som virkelig lægger sig i selen for at give nordjyderne og vores turister en god oplevelse på et godt kunstmuseum. Han er glad for det arbejde, Nina Hobolth har udført som direktør for "Kunsten" siden 1989. - Vi kan blandt andet takke Nina for, at museets smukke bygning i dag er fredet og at museets faste samling på flere væsentlige områder er styrket.
Nina Hobolth stopper som direktør 1. april.